rejauldu/bengali-wikipedia huggingface dataset:
থাম্ব|হরিপুর জমিদার বাড়ি হরিপুর জমিদার বাড়ি, ব্রাহ্মণবাড়িয়া জেলার নাসিরনগর উপজেলাস্থ  হরিপুর ইউনিয়নে অবস্থিত। ১৮শ  শতাব্দীতে প্রাসাদটি জমিদার কৃষ্ণপ্রসাদ রায় চৌধুরী এবং হরিপ্রসাদ রায় চৌধুরী (১৮৭০-১৯৩৬) কর্তৃক নির্মিত হয়েছিল।   অবস্থান  হরিপুর বড়বাড়ি তিতাস নদীর পূর্ব পারে অবস্থিত। বাড়িটি 'হরিপুর জমিদারবাড়ি' বা 'হরিপুর রাজবাড়ি' নামেও পরিচিত। এটি গ্রামের পশ্চিম পার্শে এবং নাসিরনগর সদর হতে ১৫কিমি দক্ষিণপূর্বে তথা নাসিরনগর উপজেলা ও মাধবপুর উপজেলার সংযোগ পথে অবস্থিত। বিশেষত, বর্ষা মউসুমে যখন পানিতে চারদিক ভরে উঠে তখন এর সৌন্দর্য অনেকাংশে বেড়ে যায়। প্রাসাদটির ভৌগোলিক অবস্থান ২৪° ৬'২৯.৪১"উঃ, ৯১°১৫'২৬.৩৪"পূঃ।   নির্মাণশৈলী  হরিপুর বড়বাড়ি একটি দুই গম্বুজ এবং ত্রিতল বিশিষ্ট বাড়ি। বারিটির আয়তন এবং আড়ম্বরপূর্ণ স্থাপত্য ঐতিহাসিক যুগের শৈল্পিক নৈপুণ্যের স্বক্ষর বহন করে। প্রাসাদটি প্রায় ৫ একর জমির উপর নির্মিত যাতে ৬০টি কক্ষে নাট্যশালা, দরবার হল, গুদাম, গোশালা, রন্ধনশালা, প্রমোদের কক্ষ, খেলার মাঠ, মঠ, মন্দির, মল পুকুর ইত্যাদি বিদ্যমান। দ্বিতলে আরোহণের জন্য ছয়টি সিঁড়ী এবং ত্রিতলে আরোহণের জন্য দুইটি সিঁড়ী রয়েছে। এর উত্তরপশ্চিম পার্শ্বে ছয়টি শয়ন কক্ষ, চারটি পূর্ব পার্শ্বে এবং চারটি রয়েছে পুকুরের পশ্চিম পার্শ্বে। বাড়িটির পশ্চিম পার্শ্বে সান বাঁধানো ঘাট রয়েছে যা নদীতে গিয়ে নেমেছে এবং এর উভয় পার্শ্বে মঠদ্বয় সৌন্দর্য বৃদ্ধি করেছে তার একটি উত্তর পার্শ্ব কৃষ্ণপ্রসাদ রায় চৌধুরী ও অপরটি  দক্ষিণ পার্শ্বে গৌরীপ্রসাদ রায় চৌধুরীর। এ অঞ্চলের জনপদ যাতায়তের সুবিধা তথা আরামদায়ক ভ্রমণের জন্য নদীপথ ব্যবহার করতো, হয়তো তাই মূল ফটক হিসাবে আকর্ষণী ঘাটটি নির্মিত হয়েছিল।  গ্যালারী   ইতিহাস  হরিপুরের জমিদারগণ ত্রিপুরার প্রভাবশালী জমিদারগণের উত্তরসুরি  ছিলেন। প্রবীণদের নিকট থেকে জনশ্রুতি আছে  সুনামগঞ্জ, ছাতক, দোয়ারাবাজার এবং  আজমিরীগঞ্জের জনপদ কর প্রদান করতো। নাসিরনগর উপজেলাস্থ গুণীয়াউকের জমিদারগণের সহিত তাদের সুসম্পর্ক ছিল। দেশবিভাজনের পর ১৯৪৭ সালে প্রাসাদ ছেড়ে কলকাতায় চলে যান। ঐতিহাসিক নৌকা বাইচ মুলতঃ এখান থেকেই শুরু হয়। প্রাসাদের অনেক স্থানে ক্ষয় হয়ে গেলেও দ্বিতলের পাশা খেলার ঘরটি আজও রয়ে গেছে যাতে জমিদার সখ্যগণের সাথে খেলতেন। বাইজীরা প্রতি রাতেই জমিদারগনের আমোদ-প্রমোদের উদ্দেশ্যে নৃত্য পরিবেশন করতো।  উত্তরসূরীদের কিয়দাংশ নীচতলায় বাস করত এবং উপাসনা করত। বর্তমানে এটির সংস্করণ এর কাজ চলছে। হরিপুর বড়বাড়িটি বাংলাদেশ প্রত্নতত্ত্ব অধিদপ্তর দ্বারা সংরক্ষিত।   শুটিং স্পট  এখানকার প্রাকৃতিক সৌন্দর্য চলচ্চিত্র প্রযোজকগনের দৃষ্টি আকর্ষণ করায় হরিপুর বড়বাড়িতে অনেক ছবি নির্মিত হয়েছে। নাম  শ্রেণী সন  প্রযোজক মধু মালতি পূর্ণদৈর্ঘ্য বাংলা চলচ্চিত্র  ১৯৯৯ নারায়ণ চন্দ্র ঘোষ, ভারতীয় নাইওরী বাংলা টেলিফিল্ম  ২০০১ শাকুর মাজিদ,বাংলাদেশ দ্য লাস্ট ঠাকুর পূর্ণদৈর্ঘ্য ব্রিটিশ-বাংলাদেশি চলচ্চিত্র  ২০০৮ আতিফ গণি, ব্রিটেন ঘেটুপুত্র কমলা  বাংলা টেলিফিল্ম (হুমায়ূন আহমেদ রচিত)    ২০১২  ফরিদুর রেজা সাগর,বাংলাদেশ আরো দেখুন  কাইতলা জমিদার বাড়ি   তথ্যসূত্র   বিষয়শ্রেণী:ব্রাহ্মণবাড়িয়া জেলার দর্শনীয় স্থান বিষয়শ্রেণী:ব্রাহ্মণবাড়িয়া জেলার প্রত্নতাত্ত্বিক স্থাপনা বিষয়শ্রেণী:বাঙালি জমিদার বিষয়শ্রেণী:১৯৫০-এ বিলুপ্ত
সাবরমতী হলো একটি জনপ্রিয় বাংলা চলচ্চিত্র যা পরিচালনা করেন হীরেন নাগ। এই চলচ্চিত্রটি ১৯৬৯ সালে শ্রী লোকনাথ চিত্রমন্দির ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন গোপেন মল্লিক। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, কমল মিত্র,  ছায়া দেবী, ভানু বন্দ্যোপাধ্যায়।   কাহিনী  একটি ধনী পরিবারের একটি মেয়ে বাড়ি থেকে পালিয়ে তার বাবাকে তার স্বাধীনতা প্রমাণ করার সিদ্ধান্ত নেয়। শঙ্করের সাথে তাঁর আলাপ হয় এবং চাকরির সন্ধানে যাবার সময় তাঁর ব্যাগ খোয়া যায়। পরে শঙ্করের বাড়িতে আশ্রয় নেয়। শঙ্করের সাথে যশোমতীর প্রেমের সম্পর্ক তৈরি হয়। শঙ্করকে বলে তাঁতের শিল্পটাকে বড় করার জন্য সে তাঁকে টাকা দেবে। শঙ্কর পরে খবরের কাগজ পড়ে জানতে পারে যশোমতী পালিয়ে এসেছে। যশোমতীকে না জানিয়ে তাঁর বাবার কাছে ফিরিয়ে দিয়ে আসে সে ভাবে টাকার বিনিময়ে এই সব করেছে। শঙ্করকে সে ভুল বোঝে, সেই জন্য যশোমতী তাঁর বাড়ীতে যায় তাঁকে অপমান করে। এরপর শঙ্কর বাড়ি বিক্রি করে অন্য জায়গায় চলে যায় তাঁর তাঁত শিল্প বড় উদ্দেশ্যে। ক্রমে শঙ্করের বস্ত্র শিল্পে বিশাল খ্যাতি হতে শুরু হয়। একটি বস্ত্র শিল্প পুরস্কার অনুষ্ঠানে শঙ্কর এবং যশোমতীর সাথে দেখা হয় পুরস্কার নেবার সময় এবং কি ভাবে তিনি কষ্ট করে এই শিল্প বড় করেছেন তার কথা তিনি বললেন এবং অন্য ক্ষুদ্র বস্ত্র শিল্প মালিকদের প্রভাবিত করেন। সেই পুরস্কার তাঁদের দিয়ে দেন। এই দিকে শঙ্করের সাথে যশোমতীর ভুল বোঝাবুঝি দূর হয় এবং তারা মিলিত।   শ্রেষ্ঠাংশে   উত্তম কুমার - শঙ্কর  সুপ্রিয়া দেবী - যশোমতী পাঠক  ছায়া দেবী- কমলা দেবী পাঠক  ভানু বন্দ্যোপাধ্যায় - বেহারী  মৃত্যুঞ্জয় বন্দ্যোপাধ্যায়  জ্যোৎস্না বন্দ্যোপাধ্যায়  রবিন ব্যানার্জী  তপন ব্যানার্জী  পান্নালাল চক্রবর্তী  পরেশ চক্রবর্তী  তপন চ্যাটার্জী  দিলীপ চট্টোপাধ্যায়   নিরঞ্জন চৌধুরী  পরিতোষ চৌধুরী  নিমাই দত্ত  অরিন্দম গঙ্গোপাধ্যায় - রাজু (শঙ্করের ভাগ্নে)  শৈলেন গাঙ্গুলী  বুবু গাঙ্গুলী  বঙ্কিম ঘোষ   ভানু ঘোষ  দেবেশ ঘোষ  প্রশান্ত কুমার  তরুণ কুমার - কান্তিলাল পাঠক  হাসি মজুমদার  রুপক মজুমদার  কমল মিত্র - চন্দ্রশেখর পাঠক  লালমোহন মুখোপাধ্যায়   পদ্মাদেবী - শঙ্করের (মাসি)  গীতা প্রধান  দীপ্তি রায় ... শঙ্করের বোন  জহর রায়  পাহাড়ী সান্যাল - মহাদেব (শঙ্করের কাকা)   সাউন্ডট্রাক    তথ্যসূত্র    বহিঃসংযোগ     বিষয়শ্রেণী:১৯৬৯-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:হিন্দি ভাষার চলচ্চিত্র
শ্বেতা সালভে হলেন একজন ভারতীয় টেলিভিশন অভিনেত্রী এবং মডেল। তিনি কালার্স টিভিতে প্রচারিত জনপ্রিয় নৃত্য বিষয়ক রিয়ালিটি অনুষ্ঠান ঝলক দিখলা যার ১ম আসরে একজন প্রতিযোগী হিসেবে অংশগ্রহণ করেছিলেন, যেখানে তিনি ১ম রানার-আপ হয়েছিলেন।   প্রারম্ভিক জীবন  শ্বেতা সালভে ভারতের মহারাষ্ট্রের মুম্বইয়ের চেম্বুরে দীপক সালভে এবং হেমা সালভের (শার্ভিলের বোন) ঘরে জন্মগ্রহণ করেছিলেন। তিনি চেম্বুরের লরেটো কনভেন্ট স্কুল হতে তাঁর স্কুল জীবনের পড়াশোনা সম্পন্ন করেছেন এবং মুম্বইয়ের সোফিয়া কলেজ থেকে বিএ ডিগ্রি অর্জন করেছেন।Shweta Salve Times of india news তিনি স্কুল জীবন হতেই নাটক এবং নৃত্য পরিবেশনায় তার প্রতিভা প্রদর্শন করে আসছেন। তার কলেজের এক বিশেষ অনুষ্ঠানে শ্বেতা "মিস ক্যালিডোস্কোপ"-এর খেতাব অর্জন করেছিলেন।   ক্যারিয়ার  ডান|থাম্ব|২০০৭ সালে শ্বেতা সালভে |260x260পিক্সেল শ্বেতা ১৯৯৮ হতে ২০০১ সাল পর্যন্ত জি টিভিতে প্রচারি জনপ্রিয় টেলিভিশন ধারাবাহিক হিপ হিপ হুরের-এ অন্যতম প্রধান অভিনেত্রী হিসেবে অভিনয় করেছেন। শ্বেতা লিপস্টিক এবং সরকারের মতো টেলিভিশন ধারাবাহিকে অভিনয় করেছেন, তবে তিনি সনি সাবে প্রচারিত লেফট রাইট লেফটে ড. রিতু মিশ্রের চরিত্রে অভিনয়ের মাধ্যমে অধিক জনপ্রিয়তা অর্জন করেছেন। ১৯৯৯ সালে, রাজ কুশল দ্বারা পরিচালিত পেয়ার মে কভি কভি তে রাধা চরিত্রে অভিনয়ের মাধ্যমে চলচ্চিত্র জগতে অভিষেক করেন। উক্ত চলচ্চিত্রে তিনি রিঙ্কি খান্না, সঞ্জয় দত্ত, দিনো মোরিয়া এবং আকাশদীপ সাইগলের মতো অভিনয়শিল্পীদের সাথে অভিনয় করেছেন; এঁরা সকলেই এই চলচ্চিত্র দিয়ে চলচ্চিত্র জগতে অভিষেক করেছিলেন। যদিও চলচ্চিত্রটি ব্যবসায়িক দিক থেকে বক্স অফিসে তেমন ভাল আয় করতে পারেনি। পরবর্তীতে তিনি কিটি পার্টি, সরকার, কাহিনী কিসি রোজ এবং জসসী জ্যায়সি কোয়ি নাহির মতো টেলিভিশন ধারাবাহিকে অভিনয় করেছেন।  ২০০৬ সালে, তিনি জনপ্রিয় নৃত্য অনুষ্ঠান ঝলক দিখলা যা ১ম আসরে একজন প্রতিযোগী হিসেবে অংশগ্রহণ করেছিলেন, যেখানে তিনি ১ম রানার-আপ হয়েছিলেন। উক্ত অনুষ্ঠানে তিনি নৃত্য পরিচালক লংগিনাস ফার্নান্দেসের সাথে জুটি বেঁধেছিলেন। ২০০৭ সালে, তিনি টেলিভিশন ক্রীড়া বাস্তবতা অনুষ্ঠান ক্রিকেট স্টারের উপস্থাপনা করেছেন। তিনি ২০০৮ সালের এপ্রিল মাসের ম্যাক্সিম ইন্ডিয়া ম্যাগাজিনের প্রচ্ছদে উপস্থিত হয়েছেন।  তিনি কালার্স টিভিতে প্রচারিত জনপ্রিয় রিয়ালিটি অনুষ্ঠান ফিয়ার ফ্যাক্টর: খতরোঁ কে খিলাড়ির ২য় আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৯ম স্থান অধিকার করেছেন।  তিনি ২০১১ সালে দিল তো বাচ্চা হ্যায় জি এবং লঙ্কা নামক চলচ্চিত্রের আইটেম গানে নৃত্য পরিবেশন করেছেন।   ব্যক্তিগত জীবন  তিনি তাঁর দীর্ঘকালীন প্রেমিক হর্মিত শেঠীর সাথে ২০১২ সালের ২৪শে এপ্রিল তারিখে বিবাহ বন্ধনে আবদ্ধ হয়েছেন। তাঁদের একটি কন্যা সন্তান রয়েছে।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:মারাঠি ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মুম্বইয়ের নারী মডেল বিষয়শ্রেণী:সোফিয়া মহিলা কলেজের প্রাক্তন শিক্ষার্থী বিষয়শ্রেণী:ভারতীয় টেলিভিশন উপস্থাপক
কারাগারের রোজনামচা বঙ্গবন্ধু শেখ মুজিবুর রহমান রচিত গ্রন্থ সংকলন। ২০১৭ সালে মুজিবুর রহমানের ৯৭ তম জন্মবার্ষিকীতে গ্রন্থটি বাংলা একাডেমি থেকে প্রকাশিত হয়।  বিষয়বস্তু ১৯৬৬ থেকে ১৯৬৮ সাল পর্যন্ত বঙ্গবন্ধুর ঘটনাবহুল জেল-জীবনচিত্র এ গ্রন্থে স্থান পেয়েছে। বঙ্গবন্ধু নিজেই একটি রজনামায় তাঁর এই জেলস্মৃতির কথা লিখে রেখেছিলেন এবং এর নাম দিয়েছিলেন 'থালাবাটি কম্বল / জেলখানার সম্বল'''। বঙ্গবন্ধুর জেল-জীবন, জেল-যন্ত্রণা, কয়েদীদের অজানা কথা, অপরাধীদের কথা, কেন তারা এই অপরাধ জগতে পা দিয়েছিলো, তখনকার রাজনৈতিক পরিস্থিতি, কারাগারে আওয়ামী লীগ নেতা-কর্মীদের দুঃখ-দুর্দশা,  গণমাধ্যমের অবস্থা, শাসক গোষ্ঠীর নির্মম নির্যাতন, ৬ দফার আবেগকে ভিন্ন খাতে প্রবাহিত করার চেষ্টা, ষড়যন্ত্র, বিশ্বাস ঘাতকতা, প্রকৃতি প্রেম, পিতৃ-মাতৃ ভক্তি, কারাগারে পাগলদের সুখ-দুঃখ, হাসি-কান্না এই গ্রন্থে তুলে ধরা হয়েছে।   পরিচয়  কারাগারের রোজনামচা বইটি প্রথম প্রকাশিত হয় ২০১৭ সালের ১৭ই মার্চ (ফাল্গুন ১৪২৩) তারিখে। এটি প্রকাশ করে বাংলা একাডেমি। এর প্রকাশক ও কর্মসূচি পরিচালকের দায়িত্বে ছিলেন বাংলা একাডেমির গবেষণা, সংকলন এবং অভিধান ও বিশ্বকোষ বিভাগের পরিচালক মোবারক হোসেন। এতে অর্থায়ন করেছিল 'গণপ্রজাতন্ত্রী বাংলাদেশ সরকার'-এর সংস্কৃতিবিষয়ক মন্ত্রণালয়।  বইটির ভূমিকা লিখেছেন বঙ্গবন্ধু শেখ মুজিবুর রহমানের জ্যেষ্ঠ কন্যা শেখ হাসিনা এবং নামকরণ করেছেন তাঁর কনিষ্ঠ কন্যা শেখ রেহানা। এছাড়া বইটির প্রচ্ছদ তৈরি করেছেন শিল্পী তারিক সুজাত এবং প্রচ্ছদে ব্যবহৃত পোট্রেটটি এঁকেছেন রাসেল কান্তি দাশ। বইটির গ্রন্থস্বত্ব 'জাতির জনক বঙ্গবন্ধু শেখ মুজিবুর রহমান মেমোরিয়াল ট্রাস্ট'-এর। বইটির মোট পৃষ্ঠা সংখ্যা ৩৩২টি।  অনুবাদ  বিভিন্ন ভাষায় কারাগারের রোজনামচা'' এর অনুবাদের তালিকা নিম্নরূপ:  ভাষাঐ ভাষায় গ্রন্থের নামঅনুবাদক  মোড়ক উন্মোচনের তারিখ ইংরেজি Prison Diaries ড. ফকরুল আলম  অসমীয়া   সৌমেন ভারতীয়া ১৯ শে জুলাই ২০১৯  ফরাসি ভাষা  Journal de Prison অধ্যাপক ফিলিপে বেনোয়াঁ   আরও দেখুন  অসমাপ্ত আত্মজীবনী  আমার দেখা নয়াচীন  বাংলাদেশের স্বাধীনতার ঘোষণাপত্র   মুজিব ভাই  কথাপ্রকাশ  তথসূত্র  বহিঃসংযোগ  বিষয়শ্রেণী:২০১৭-এর বই বিষয়শ্রেণী:ইতিহাস বই বিষয়শ্রেণী:বাংলাদেশের রাজনীতি সম্পর্কে বই বিষয়শ্রেণী:শেখ মুজিবুর রহমানের বই বিষয়শ্রেণী:বাংলাদেশী অ-কল্পকাহিনী বই বিষয়শ্রেণী:বাংলা একাডেমির বই বিষয়শ্রেণী:বাংলাদেশ সম্পর্কে বই বিষয়শ্রেণী:রাজনৈতিক আত্মজীবনী বিষয়শ্রেণী:অসমাপ্ত বই বিষয়শ্রেণী:বাংলাদেশ সম্পর্কে ইতিহাস বই বিষয়শ্রেণী:বাংলাদেশী বই
উইলিয়াম ফ্রান্সিস ন্যাচবুল (৩০ জুলাই ১৮০৪ – ২ মে ১৮৭১), একজন ব্রিটিশ রক্ষণশীল রাজনীতিবিদ ছিলেন।  ন্যাচবুল ১৮৫২ থেকে ১৮৬৫ সালের মধ্যে সমারসেট পূর্বের সংসদ সদস্য ছিলেন।  ১৮৭১ সালের মে মাসে ৬৬ বছর বয়সে তিনি মারা যান।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৭১-এ মৃত্যু বিষয়শ্রেণী:১৮০৪-এ জন্ম
thumb|upright|উল্লাপগড়ের কাছে পাহাড়ের দৃশ্য  ঝারসুগুড়া জেলা() পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ৬ই পৌষ ১৪০০ বঙ্গাব্দে(২২শে ডিসেম্বর ১৯৯৩ খ্রিষ্টাব্দে) পূর্বতন সম্বলপুর জেলাটি থেকে নতুন জেলা ঝারসুগুড়া গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ঝারসুগুড়া শহরে অবস্থিত এবং ঝারসুগুড়া মহকুমা নিয়ে গঠিত৷   নামকরণ  পুর্বতন সম্বলপুর জেলার অন্তর্গত এই অঞ্চলটির নাম ছিলো ঝারগুডা৷ সম্বলপুরের চৌহান রাজবংশের প্রতিষ্ঠাতা বলরাম দেব ঘন জঙ্গলাচ্ছাদিত ব্যাঘ্রসংকুল অঞ্চলটিতে নগরপত্তন করেন৷ ঘন জঙ্গলের উপস্থিতির জন্য ঝারগুডা নামটি এসেছে৷ কালক্রমে ঝারগুডা নামটি ঝারসুগুড়া নামে পরিবর্তিত হয়েছে৷ জেলাসদরের নামে জেলাটির নাম রাখা হয়৷  ইতিহাস ঐতিহাসিক আন্দোলন ভূপ্রকৃৃতি অর্থনীতি দুর্ভাগ্যবশত এটি ভারতের অন্যতম দারিদ্রপ্রবণ জেলা।  অবস্থান জেলাটির উত্তরে ওড়িশা রাজ্যের সুন্দরগড় জেলা৷ জেলাটির উত্তর পূর্বে(ঈশান), পূর্বে, দক্ষিণ পূর্বে(অগ্নি) ও দক্ষিণে ওড়িশা রাজ্যের সম্বলপুর জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের বারগড় জেলা৷ জেলাটির পশ্চিমে ছত্তীসগঢ় রাজ্যের রায়গঢ় জেলা৷ জেলাটির  উত্তর পশ্চিমে(বায়ু) ওড়িশা রাজ্যের সুন্দরগড় জেলা৷  জেলাটির আয়তন ২১১৪ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ১.৩৫%৷  ভাষা ঝারসুগুড়া জেলায় প্রচলিত ভাষাসমূহের পাইচিত্র তালিকা নিম্নরূপ -  এই জেলাতে বসবাসকারী সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷  ধর্ম জনসংখ্যার উপাত্ত মোট জনসংখ্যা ৫০৯৭১৬(২০০১ জনগণনা) ও ৫৭৯৫০৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৭তম৷ ওড়িশা রাজ্যের ১.৩৮% লোক ঝারসুগুড়া জেলাতে বাস করেন৷ জেলার জনঘনত্ব ২০০১ সালে ২৪১ ছিলো এবং ২০১১ সালে তা বৃদ্ধি পেয়ে ২৭৪ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.৬৯% , যা ১৯৯১-২০১১ সালের ১৫.২৫% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৫৩(সমগ্র) এবং শিশু(০-৬ বৎ) লিঙ্গানুপাত ৯৪৩৷  নদনদী পরিবহন ও যোগাযোগ পর্যটন ও দর্শনীয় স্থান ঐতিহ্য ও সংস্কৃৃতি শিক্ষা জেলাটির স্বাক্ষরতা হার ৭০.৫৫%(২০০১) তথা ৭৮.৮৬%(২০১১)৷ পুরুষ স্বাক্ষরতার হার ৮২.০৮%(২০০১) তথা ৮৬.৬১%(২০১১)৷ নারী স্বাক্ষরতার হার ৫৮.৩৬%(২০০১) তথা ৭০.৭৩% (২০১১)৷ জেলাটিতে শিশুর অনুপাত সমগ্র জনসংখ্যার ১১.১৮%৷  প্রশাসনিক বিভাগ সীমান্ত বিশিষ্ট ব্যক্তিবর্গ   তথ্যসূত্র   বিষয়শ্রেণী:ওড়িশার জেলা বিষয়শ্রেণী:ঝারসুগুড়া জেলা বিষয়শ্রেণী:ভারতের কয়লাখনির জেলা
অপরাজিতা বালামুরুকন (জন্ম ১৭ই মার্চ ১৯৯৪) হলেন একজন ভারতীয় মহিলা শিক্ষাবিদ এবং পেশাদার স্কোয়াশ খেলোয়াড়। তিনি সাধারণত ভারতীয় স্কোয়াশ দলের একজন নিয়মিত সদস্য। ২০১০ সালের পিএসএ ওয়ার্ল্ড ট্যুরের সময়, আগস্ট ২০১০ এ  তিনি তাঁর ক্রীড়া জীবনের সর্বোচ্চ পিএসএ মর্যাদাক্রম  অর্জন করেন, তাঁর র‍্যাঙ্ক ছিল ৭৭।   প্রারম্ভিক জীবন  অপরাজিতার জন্ম ইরোডে এবং তিনি বড় হয়ে  উঠেছিলেন চেন্নাইয়ে। তাঁর বাবা বালামুরুকন একজন বিশিষ্ট ব্যবসায়ী ছিলেন। তাঁর মা সুমতি, একজন গৃহিণী। অপরাজিতা আট বছর বয়স থেকেই স্কোয়াশ খেলার প্রতি আগ্রহ দেখিয়েছিলেন।   ক্রীড়া জীবন  অপরাজিতা স্কোয়াশ খেলায় মৌলিক প্রশিক্ষণের জন্য দশ বছর বয়সে আইসিএল একাডেমিতে একটি কোচিং ক্যাম্পে স্বাক্ষর করেছিলেন। এই সময় তাঁর প্রশিক্ষক ছিলেন হরি ওম ত্রিপাঠী। তিনি ২০০৯ সালে ১৫ বছর বয়সে পেশাদার স্কোয়াশ অ্যাসোসিয়েশনে (পিএসএ) যোগদান করেন এবং ২০০৯ পিএসএ ওয়ার্ল্ড ট্যুরে অংশ নেন। স্কোয়াশ খেলার সময় অপরাজিতা তাঁর এমবিএ ডিগ্রিও সম্পন্ন করেন।  তিনি ২০১২ মহিলা বিশ্ব টিম স্কোয়াশ চ্যাম্পিয়নশিপে ভারতের প্রতিনিধিত্ব করার প্রথম সুযোগ পেয়েছিলেন এবং তাঁর দল কোয়ার্টার ফাইনালে পৌঁছে গিয়েছিল। তিনি ২০১৪ এশিয়ান গেমসেও ভারতের প্রতিনিধিত্ব করেছিলেন এবং মহিলা দলের ইভেন্টে রৌপ্য পদক অর্জন করেছিলেন। একই বছরে, তিনি ২০১৪ ওয়ার্ল্ড ইউনিভার্সিটি স্কোয়াশ চ্যাম্পিয়নশিপেও প্রতিদ্বন্দ্বিতা করেছিলেন। যদিও ২০০৯ সালে তাঁর ক্রীড়া জীবনের শুরুতে তিনি অত্যন্ত প্রতিশ্রুতিশীল ছিলেন, কিন্তু তা সত্ত্বেও ২০১৪ সালের পর তাঁর খেলোয়াড়ি মর্যাদাক্রম ১০০-এর ওপরে চলে যায়।  ২০১৯ মহিলা এশিয়ান স্বতন্ত্র স্কোয়াশ চ্যাম্পিয়নশিপে, তিনি ইভেন্টের তৃতীয় রাউন্ডে পৌঁছোন কিন্তু এরপর হংকংয়ের লিউ টিজ লিং- এর কাছে হেরে যান।   তথ্যসূত্র    বহিঃসংযোগ        বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:চেন্নাইয়ের ক্রীড়াবিদ বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:২১শ শতাব্দীর ভারতীয় নারী শিক্ষাবিদ
মাউয়েস () বা মোগ বা মোঅরাখালদাস বন্দ্যোপাধ্যায়, বাঙ্গালার ইতিহাস, দে'জ পাবলিশিং, কলকাতা-৭৩, , পৃষ্ঠা ২৫ একজন ইন্দো-সিথিয় শাসক ছিলেন, যিনি ইন্দো-গ্রিক রাজ্য আক্রমণ করে আনুমানিক ৮৫ খ্রিস্টপূর্বাব্দ হতে ৬৫ খ্রিস্টপূর্বাব্দ পর্য্যন্ত আরাখোশিয়া ও পাঞ্জাব অঞ্চল শাসন করেন।   মুদ্রা  মাউয়েস একজন ইন্দো-সিথিয় শাসক হলেও ইন্দো-গ্রিক সংস্কৃতি অনুসারে তিনি দ্বিভাষী মুদ্রা প্রচলন করেন, যার এক পিঠে গ্রিক লিপিতে বাসিলেওস বাসিলেওন মেগালোউ মাউওউ () এবং অপর পিঠে খরোষ্ঠী লিপিতে রাজাতিরাজস মহতস মোঅস উৎকীর্ণ রয়েছে। তিনি তার বিভিন্ন মুদ্রায় জিউস, নিকে প্রভৃতি গ্রিক ও বলরাম প্রভৃতি ভারতীয় পৌরাণিক চরিত্রের মূর্তি খোদাই করান। তার একটি মুদ্রায় মাখেনে নামক রাণীর উল্লেখ রয়েছে, যিনি সম্ভবতঃ ইন্দো-গ্রিক রাজবংশের কন্যা হয়ে থাকবেন।RC Senior "Indo-Scythian coins and history", Vol IV, p.xxxvi.   তথ্যসূত্র          বিষয়শ্রেণী:ইন্দো-সিথিয় রাজা
বৃহস্পতি দেব ত্রিগুণা (১ জানুয়ারি ১৯২০ - ১ জানুয়ারি ২০১৩)  ছিলেন একজন বৈদ্য তথা আয়ুর্বেদিক চিকিৎসক যিনি মূলত আয়ুর্বেদিক পদ্ধতিতে 'পালস্ ডায়গনিস' তথা নাড়ি পরীক্ষা করে চিকিৎসার বিধান দিতেন। ভারতে আধুনিক যুগের আয়ুষের একজন প্রধান নিরাময়কারী হিসাবে পরিচিত হন।    তিনি চিকিৎসাবিদ্যায় অবদানের জন্য ১৯৯২ খ্রিস্টাব্দে  ভারত সরকারের তৃতীয় সর্বোচ্চ পুরস্কার পদ্মভূষণ এবং ২০০৩ খ্রিস্টাব্দে দ্বিতীয় সর্বোচ্চ বেসামরিক পুরস্কার  পদ্মবিভূষণে ভূষিত হন।  বৃহস্পতি দেব ত্রিগুণা ১৯২০ খ্রিস্টাব্দের ১ জানুয়রি  ব্রিটিশ ভারতের পাঞ্জাবের এক বৈদিক পণ্ডিত পরিবারে জন্মগ্রহণ করেন। প্রথমে তিনি তার পরিবারেই সংস্কৃত ও জ্যোতিষের ঐতিহ্যগত শিক্ষা লাভ করেন। পরে লুধিয়ানার গুরুকুলের রাজবৈদ্য পণ্ডিত গোকুল চাঁদজীর কাছে আয়ুর্বেদ অধ্যয়ন করেন। সেখানে ঔষধি উদ্ভিদ শনাক্তকরণ, ঐতিহ্যগত ওষুধ তৈরি, নাড়ি দ্বারা রোগ নির্ণয়ের পদ্ধতি এবং অন্যান্য শারীরিক পরীক্ষা শেখেন।    কর্মজীবন  বেশ কয়েক বছর আয়ুষ অধ্যয়ন এবং চিকিৎসায় যুক্ত থেকে দক্ষতা অর্জন করেন। তারপর তিনি তার পিতার ক্লিনিকে আয়ুর্বেদিক অনুশীলন শুরু করেন।বৃহস্পতি দেব ত্রিগুণা সর্বভারতীয় আয়ুর্বেদিক কংগ্রেসের সভাপতি ছিলেন  এবং সেন্ট্রাল কাউন্সিল ফর রিসার্চ অন আয়ুর্বেদের ডিরেক্টর এবং ন্যাশনাল অ্যাকাডেমি অফ আয়ুর্বেদের চেয়ারম্যান সহ একাধিক সরকারি পদে অধিষ্ঠিত ছিলেন। তিনি ভারতের রাষ্ট্রপতির ব্যক্তিগত চিকিৎসক ছিলেন। "The Magic of Maharishi Ayurveda"  Maharishi Ayurveda Products International web site তিনি আয়ুর্বেদিক ওষুধের মান নির্দিষ্টকরণ এবং ভারতের আয়ুর্বেদিক কলেজের অনুমোদন সম্পর্কিত বিষয়ে কাজ করেন।  বৃহস্পতি দেব ত্রিগুণা মহর্ষি মহেশ যোগীসহ অন্যান্য আয়ুর্বেদ বিশেষজ্ঞদের আয়ুষ চিকিৎসায় অনুপ্রাণিত করেন এবং মহর্ষি মহেশ যোগীর সহযোগিতায়, তিনি বিশ্বব্যাপী বহু আয়ুর্বেদিক এবং পঞ্চকর্মা ক্লিনিক প্রতিষ্ঠার ক্ষেত্রে গুরুত্বপূর্ণ ভূমিকা পালন করেন। তাদের প্রতিষ্ঠিত 'মহর্ষি আয়ুর্বেদ'-এ 'মহর্ষি অমৃত কলশ' প্রথম প্রস্তুতি। "The Maharishi Ayurveda Story"  Maharishi Ayurveda Products International web site দিল্লির হযরত নিজামুদ্দিন রেলওয়ে স্টেশনের নিকটে সরাই কালে খানে ক্লিনিক প্রতিষ্ঠার পরে তিনি ইউরোপ সহ বিশ্বের বহুস্থানে ভ্রমণ করেন এবং আয়ুর্বেদ ক্লিনিক খোলেন। Ayurveda – Ayurveda – Medicine and treatment in India  by Parveen Chopra, Lifepostive magazine মার্কিন যুক্তরাষ্ট্রে ভ্রমণের সময় ক্যালিফোর্নিয়া বিশ্ববিদ্যালয়, লস অ্যাঞ্জেলস, হার্ভার্ড বিশ্ববিদ্যালয় এবং জনস হপকিন্স স্কুল অব মেডিসিন এর মতো মেডিকেল স্কুলে আয়ুর্বেদ নিয়ে আলোচনা করেন।   ১৯৯২ খ্রিস্টাব্দে ভারত সরকার তাকে তৃতীয় সর্বোচ্চ বেসামরিক পুরস্কার পদ্মভূষণ এবং ২০০৩ খ্রিস্টাব্দে সালে দ্বিতীয় সর্বোচ্চ সম্মান  পদ্মবিভূষণে ভূষিত করে। এছাড়াও তিনি মহর্ষি পুরস্কার, ধন্বন্তরী পুরস্কার, আয়ুর্বেদরত্ন ইত্যাদি দ্বারা ভূষিত হন।   বৈদ্য বৃহস্পতি দেব ত্রিগুণা ২০১৩ খ্রিস্টাব্দের ১ জানুয়ারী বিকালে নতুন দিল্লির নিজামুদ্দিন নিকটস্থ সরাই কালে খানের বাসভবনে ৯৩ বৎসর বয়সে প্রয়াত হন। তাঁর পুত্র নরেন্দ্র ত্রিগুণা এবং দেবেন্দ্র ত্রিগুণা সরাই কালে খানে বৈদ্য বৃহস্পতি দেব ত্রিগুণা ক্লিনিকে আয়ুর্বেদিক চিকিৎসা করেন।    তথ্যসূত্র   বিষয়শ্রেণী:আয়ুর্বেদাচার্য বিষয়শ্রেণী:চিকিৎসায় পদ্মভূষণ প্রাপক বিষয়শ্রেণী:চিকিৎসা বিজ্ঞানে পদ্মবিভূষণ প্রাপক বিষয়শ্রেণী:২০১৩-এ মৃত্যু বিষয়শ্রেণী:১৯২০-এ জন্ম
thumb|গজেন্দ্রমোক্ষ, হিন্দু কিংবদন্তি যেখানে বিষ্ণু কুমিরের হাত থেকে একটি হাতিকে রক্ষা করেন|263x263px গজ () হল হাতির জন্য একটি সংস্কৃত শব্দ। এটি হিন্দু, বৌদ্ধ ও জৈন ধর্মগ্রন্থে উল্লেখিত প্রাণীগুলির মধ্যে একটি।  সাধারণভাবে, গজ প্রাচুর্য, উর্বরতা ও ঐশ্বর্য সহ বেশ কয়েকটি ইতিবাচক বৈশিষ্ট্যকে প্রকাশ করে; সাহস ও শক্তি; এবং প্রজ্ঞা ও রাজকীয়তা।  ইতিহাস প্রাচীন ভারতের ইতিহাসের প্রেক্ষাপটে, সিন্ধু উপত্যকা সভ্যতার (৩০০০ খ্রিষ্টপূর্বাব্দ - ১৭০০ খ্রিষ্টপূর্বাব্দ) স্থানগুলিতে (যেমন হরপ্পা ও মহেঞ্জোদাড়ো) আবিষ্কৃত সীলমোহরগুলিতে গজের প্রথম চিত্র পাওয়া যায়। কিছু পণ্ডিত বিশ্বাস করেন যে সেই সময়ের মধ্যে হাতিক গৃহপালিত করা হয়েছিল এবং শান্তিপূর্ণ ও সম্ভবত অন্যান্য উদ্দেশ্যে ব্যবহার করা হয়েছিল। ঋগ্বেদ ৮-৩৩-৮ বন্য হাতির কথা উল্লেখ করেছে। মেগাস্থিনিস, চন্দ্রগুপ্ত মৌর্যের আদালতে গ্রীক রাষ্ট্রদূত যুদ্ধের সময় যুদ্ধের হাতির ব্যবহার রিপোর্ট করেছেন।  বেশ কয়েক শতাব্দী ধরে, হাতি ভারতীয় জীবন ও সমাজের গুরুত্বপূর্ণ অংশ হয়ে উঠেছে, বিশেষ করে ধর্মীয় ঐতিহ্য, রাজপরিবারের ও সমাজের অভিজাত অংশের। হাতি ধরা, টেমিং ও প্রশিক্ষণ বিশেষ দক্ষতায় বিকশিত হয়েছে। প্রাচীন ভারতে, হাতিদের যত্ন নেওয়া এবং পরিচালনার বিষয়ে অনেকগুলি গ্রন্থ রচিত হয়েছিল, যার মধ্যে নিম্নলিখিতগুলি অন্তর্ভুক্ত ছিল:  পালাকাপ্যের হাস্ত্যয়ুর্বেদ হাতির সুস্বাস্থ্যের ব্যবস্থাপনা নিয়ে কাজ করে।  নীলকন্ঠের মাতঙ্গলীলা  ধর্ম হিন্দুধর্ম thumb|গণেশের ভাস্কর্য, হাতির মাথাওয়ালা দেবতা হিন্দু পৌরাণিক কিংবদন্তিতে দেবতা ও হাতির মধ্যে অনেক সম্পর্ক রয়েছে:   গণেশ, হাতির মাথার দেবতা, দুই সহস্রাব্দেরও বেশি সময় ধরে শ্রদ্ধা ও উপাসনার বিষয়।Martin-Dubost, p. 2. তাকে গজানন (হাতিমুখী) উপাধি দেওয়া হয়।  গজলক্ষ্মী হল লক্ষ্মীর একটি রূপ, যিনি হাতির সাথে থাকেন, সম্পদ ও শক্তির প্রতিনিধিত্ব করে।  বলরাম, স্কন্দ ও আয়নর সহ বেশ কিছু দেবতা ও পৌরাণিক মূর্তিতে হাতি রয়েছে তাদের বাহন।  গজেন্দ্রমোক্ষের কিংবদন্তিতে, বিষ্ণু তার হাতি ভক্তকে কুমিরের হাত থেকে রক্ষা করেন।  গজাসুর নামে একটি অসুরকে শিব বধ করেছেন।Peterson p. 99  হিন্দু সৃষ্টিচক্রে অষ্টদিগ্গজ দেখা যায়, যারা আটটি দিকের রক্ষক হিসেবে কাজ করে। আটটি মহিলা হাতিও রয়েছে যেগুলি অষ্টদিগ্গজগুলির পাশে দাঁড়িয়ে আছে, যাকে অষ্টদিক্কারিণী বলা হয়।  অষ্টদিগ্গজ ছাড়াও, চারটি হাতি আছে যারা পৃথিবীকে চার দিক থেকে পৃথিবীকে সমর্থন করে, যাদের নাম রামায়ণে দেওয়া আছে: বীরুপাক্ষ (পূর্ব), মহাপদ্মসম (দক্ষিণ), সৌমনস (পশ্চিম), এবং ভাদ্র (উত্তর)।  বৌদ্ধধর্ম বৌদ্ধ ঐতিহ্য বলে যে বুদ্ধ তার মায়ের গর্ভে হাতির আকারে এসেছিলেন যার ছয়টি দাঁত রয়েছে।  জৈনধর্ম  জৈন ঐতিহ্য অনুসারে, চব্বিশজন তীর্থঙ্করের মা প্রত্যেকেই চৌদ্দটি শুভ বস্তুর স্বপ্ন দেখেছিলেন, যার মধ্যে একটি হাতি ছিল।  আরও দেখুন  অষ্টদিগ্গজ  গজলক্ষ্মী  তথ্যসূত্র  উৎস Anna Dallapiccola, Dictionary of Hindu Lore and Legend,   বিষয়শ্রেণী:হিন্দু পৌরাণিক জীব বিষয়শ্রেণী:পৌরাণিক হাতি বিষয়শ্রেণী:হিন্দুধর্মে হাতি বিষয়শ্রেণী:হিন্দু পুরাণ
পরিবেশগত সংঘাত হলো পরিবেশগত সম্পদের অব্যবস্থাপনার কারণে পরিবেশগত অবক্ষয় নিয়ে সৃষ্ট একটি সংঘাত।Libiszewski, Stephan. "What is an Environmental Conflict?." Journal of Peace Research 28.4 (1991): 407-422. এতে সাধারণত বেশ কয়েকটি পক্ষ জড়িত থাকে। যার মধ্যে রয়েছে পরিবেশ রক্ষাকারীরা অর্থাৎ যারা পরিবেশ রক্ষা করতে চায়। আবার এক পক্ষ রয়েছে যারা নিষ্কাশন শিল্প বা অন্য কিছুর জন্য পরিবেশকে অপব্যবস্থাপনা করতে চায় বা করাতে চায়। পরিবেশগত সম্পদের অব্যবস্থাপনা,  পুনর্নবীকরণযোগ্য সম্পদের অতিরিক্ত ব্যবহার বা নিষ্কাশনের কারণে (যেমন অতিরিক্ত মাছ ধরা বা বন উজাড়), দূষণ এবং অন্যান্য প্রক্রিয়া আমাদের পরিবেশের উপর অতিরিক্ত চাপ সৃষ্টি করতে পারে। মানুষ এবং প্রকৃতির বাসস্থানের ক্ষতি করতে পারে।  thumb|300px|পরিবেশ রক্ষাকারীরা অনেক ধরনের কৌশল ব্যবহার করেন প্রায়শই এইসব সংঘাতগুলি আদিবাসীদের অধিকারের সাথে সম্পর্কিত পরিবেশগত ন্যায়বিচারের বিষয়গুলিকে কেন্দ্রীভূত করে। এর মধ্যে রয়েছে কৃষকদের অধিকার বা অন্যান্য জীবিকার মানুষ যেমন মৎস্যজীবী বা সমুদ্রের প্রাকৃতিক সম্পদের উপর নির্ভরশীল সম্প্রদায়দের প্রতি হুমকি। পরিবেশগত সংঘাত, বিশেষ করে এমন প্রেক্ষাপটে যেখানে পরিবেশ নিয়ন্ত্রণ পরিস্থিতির ফলে উদ্ভূত শরণার্থী  বা ভূ-রাজনৈতিক বিরোধের ফলে সম্প্রদায়গুলিকে বাস্তুচ্যুত করা হয়েছে সেইসব ক্ষেত্রে অন্যান্য সংঘাত, দাঙ্গা বা প্রাকৃতিক দুর্যোগ পরিস্থিতিকে আরো জটিল করে তোলে।  ঘটনামাত্রা এবং সংঘাতের ধরন thumb|300px|বেশিরভাগ পরিবেশগত সংঘাত খনন, শক্তি এবং বর্জ্য বর্জ্য ব্যবস্থাপনার ক্ষেত্রে। ২০২০ সালে পরিবেশগত বিচার (Environmental Justice Atlas -EJAtlas) এটলাস -এর  একটি পরিসংখ্যানে   ২৭৪৩ টিরও বেশি সংঘাতে পরিবেশ রক্ষাকারীদের যুক্তি এবং উদ্বেগ সমূহে স্থান পেয়েছিল। এই তথ্যের বিশ্লেষণে দেখা গেছে যে পরিবেশগত সংঘাত সবচেয়ে বেশি হলো খনন শিল্পের ক্ষেত্রে (২১%)। এরপর রয়েছে যথাক্রমে জীবাশ্ম শক্তির ক্ষেত্র (১৭%), জৈববস্তু এবং ভূমি ব্যবহার (১৫%), এবং জল ব্যবস্থাপনা (১৪%)। প্ৰতিবেদিত ঘটনার ক্ষেত্রে ১৩% পরিবেশ রক্ষাকারীদের হত্যার ঘটনা ঘটেছে।  উচ্চ এবং নিম্ন আয়ের দেশগুলিতে পাওয়া সংঘাতের ধরনগুলির মধ্যেও একটি স্বতন্ত্র পার্থক্য দেখা যায়। স্বল্প আয়ের দেশগুলিতে সংরক্ষণ, জৈববস্তু, ভূমি এবং জল ব্যবস্থাপনা নিয়ে পরিবেশগত সংঘাত বেশি দেখা গিয়েছে। অন্যদিকে উচ্চ আয়ের দেশগুলিতে প্রায় অর্ধেক সংঘাতই ঘটে বর্জ্য ব্যবস্থাপনা, পর্যটন, পারমাণবিক শক্তি, শিল্পাঞ্চল এবং অন্যান্য অবকাঠামো প্রকল্পগুলি নিয়ে। সমীক্ষায় আরও দেখা গেছে যে, বেশিরভাগ সংঘাতগুলি শুরু হয় স্ব-সংগঠিত স্থানীয় গোষ্ঠীগুলি দ্বারা। তারা অহিংস নীতির কৌশল অবলম্বন করে।  বিবাদ নিষ্পত্তি পরিবেশগত সংঘাত সমাধান নামক সংঘাত নিষ্পত্তির একটি পৃথক ক্ষেত্ৰই পরিবেশগত সংঘাত হ্ৰাস এবং সমাধানের জন্য সহযোগিতামূলক পদ্ধতির বিকাশের উপর গুরুত্ব দেয়।  সমালোচনা কিছু গবেষক পরিবেশগত সংঘাতের বর্ণনায় ব্যবহৃত প্রাকৃতিক সম্পদের উপর গুরুত্ব দিয়ে সমালোচনা করেন। প্রায়শই এই পদ্ধতিগুলি প্রাকৃতিক পরিবেশের বাণিজ্যিকীকরণের উপর বেশি গুরুত্ব দেয় যা স্বাস্থ্যকর পরিবেশের অন্তর্নিহিত মূল্যকে স্বীকার করে না।   তথ্যসূত্র   বিষয়শ্রেণী:পরিবেশ বিষয়শ্রেণী:পরিবেশগত সমস্যা বিষয়শ্রেণী:পরিবেশগত বিতর্কিত বিষয় বিষয়শ্রেণী:সামাজিক দ্বন্দ্ব বিষয়শ্রেণী:পরিবেশমূলক ন্যায়বিচার